יסעורון קטן

יַסְעוּרוֹן קָטָן (שם מדעי: Hydrobates pelagicus) הוא מין של עוף ים ממשפחת היסעורוניים. זהו עוף קטן, בעל זנב מרובע, שניצויו שחור לחלוטין למעט שת לבן ורחב ורצועה לבנה בתת-כנף. יש לו מעוף "מתנפנף" דמוי עטלף. רובה הגדול של האוכלוסייה מקנן באיים מול חופי אירופה, כשהאוכלוסיות הגדולות ביותר מצויות באיי פארו, בריטניה, אירלנד ואיסלנד. אוכלוסיית הים התיכון מהווה תת-מין נפרד, אך בלתי נפרדת בים מקרוביה באוקיינוס האטלנטי; אתרי הקינון שלה מצויים באי פילפלה שבמלטה, סיציליה ובאיים הבלאריים.

היסעורון הקטן מקנן בנקיקים ומחילות, לעיתים במשותף עם עופות ים אחרים או אף עם ארנבות, ומטיל ביצה לבנה אחת, בדרך כלל על קרקע חשופה. ההורים מתחלקים ביניהם בדגירה הממושכת ושניהם משתתפים בהאכלת האפרוח. זהו מין נודד למדי, המעביר את החורף בעיקר מול חופי דרום אפריקה ונמיביה, כאשר חלק מהפרטים עוצרים בים הסמוך למערב אפריקה, וכמה נשארים סמוך לאיי הקינון שלהם בים התיכון. מחוץ לעונת הקינון היסעורון נוהג לשוטט בעיקר בים הפתוח. הוא ניזון מדגים קטנים, דיונונים וזואופלנקטון, תוך כדי רפרוף על פני הים, ויכול למצוא פריטי מאכל שמנוניים לפי הריח. המזון הופך בקיבת היסעורון לנוזל שמנוני בעל צבע כתום, הממוחזר בהאכלת האפרוח. על אף שלרוב הוא שקט בים, ליסעורון יש קריאה מפטפטת של שני בני הזוג במעוף החיזור שלהם, ולזכר יש שיר מגרגר המבוצע בחלל הקינון.

היסעורון אינו יכול לשרוד באיים אליהם חדרו יונקי יבשה כגון חולדות וחתולים, והוא סובל מטריפה טבעית של שחפים, חמסנים, ינשופים ובזים. למרות שהאוכלוסייה צפויה להצטמצם קלות, יסעורון זה מסווג על ידי האיגוד הבינלאומי לשימור הטבע במצב שימור "ללא חשש" בשל מספרי האוכלוסייה הכוללת הגבוהים. נוכחותו במזג אוויר סוער בים הובילה לאמונות טפלות שונות של ימאים, ובאנלוגיה לשימוש בו כסמל על-ידי קבוצות מהפכניות ואנרכיסטיות.

בישראל הוא מזדמן נדיר למדי, עם שמונה תצפיות בלבד, בעיקר בים התיכון בחורף, האחרונה מביניהן בינואר 2024; אם כי ייתכן שהוא מופיע לעיתים קרובות יותר בעומק הים.<ref></ref> ב-9 ביולי 2023 נצפה וצולם פרט עמוק במפרץ אילת, ככל הנראה התצפית היחידה במין בים סוף.

== טקסונומיה ואטימולוגיה ==
היסעורוניים, Hydrobatidae, הם אחת מארבע המשפחות של היסעוראים, סדרת עופות ימיים הכוללת גם את האלבטרוסים, את היסעורים והסערונים במשפחת היסעוריים ואת היסעורונים הדרומיים.<ref name="ioc"></ref> היסעורונים הצפוניים קשורים יותר לבני משפחת היסעוריים מאשר ליסעורונים הדרומיים.<ref></ref> היסעורון הקטן הוגדר בעבר כחבר היחיד בסוג Hydrobates, כששאר בני משפחתו הוצבו בסוג Oceanodroma, אם כי היסעורון הגמדי הופרד לפעמים כחבר היחיד בסוג Halocyptena.<ref name="hbwfam"></ref> מחקרים פילוגנטיים מולקולריים מצאו כי Oceanodroma היה פרפילטי ביחס ל-Hydrobates. כתוצאה מכך, בשנת 2021 כל חברי Oceanodroma אוחדו לסוג Hydrobates.<ref name="ioc" /><ref></ref>

היסעורון הקטן תואר לראשונה על ידי קארל ליניאוס במהדורה העשירית של Systema Naturae שלו משנת 1758 כ- Procellaria pelagica.<ref name="Linn"></ref> הוא הועבר לסוג Hydrobates על ידי פרידריך בואי בשנת 1822.<ref name="Ernst1979"></ref><ref name="Boie1822"></ref> השם המדעי של הסוג hydrobates מגיע מיוונית, מהמילים "hydro-", מ- hydōr "מים", ו-batēs "הולך".<ref></ref><ref></ref><ref></ref> שם המין הספציפי pelagicus מגיע מהמילים pelagikos "פלאגית, של הים (הפתוח), מ-pelagos "ים, ים פתוח, ים גבוה".<ref name="job393"></ref><ref name="job404"></ref><ref></ref> השם האנגלי "Storm petrel", שנזכר לראשונה בתור "Petrel", תועד לראשונה בשנת 1602, והוא השחתה לשונית של pitteral, המתייחס לרפרוף של היסעורון על פני המים. ההצעה שהמילה מתייחסת להליכתו של פטרוס הקדוש על הגלים היא המצאה מאוחרת יותר. המילה "Storm", סערה, נובעת מקישורו של היסעורון על-ידי הימאים למזג אוויר גרוע.<ref name="lockwood115"></ref> שם המין נכתב באנגלית כ"stormy petrel" על ידי כמה מחברים מהמאה ה-19.<ref name="eg">See e.g. ; and numerous other occurrences as [https://books.google.com/ngrams/graph?content=stormy+petrel&year_start=1800&year_end=2000&corpus=15&smoothing=3&share=&direct_url=t1%3B%2Cstormy%20petrel%3B%2Cc0#t1%3B%2Cstormy%20petrel%3B%2Cc1 shown] by the Google n-Gram tool.</ref>

=== תת-מינים ===
ישנם שני תת-מינים מוכרים:<ref name="ioc" />
* H. p. pelagicus <small>(לינאוס, 1758) -</small> תת-המין הטיפוסי, מצפון האוקיינוס האטלנטי
* H. p. melitensis <small>(שמברי, 1843)</small> - מהים התיכון

למרות שקיימת תמיכה גנטית מסוימת לסיווג תת-המין הדרומי כמין נפרד,<ref name="gagnon"></ref> השונות המורפולוגית אינה נחשבת לשונה במידה מספקת מזו של תת-המין הטיפוסי כדי להצדיק פיצול.<ref name="hbwfam" />

== תיאור ==
יסעורון קטן במגדיר קרוסלי; ניתן להבחין בפס הלבן הבולט בתת-כנף. למעלה מימין [[יסעורון אטלנטי להשוואה.]]
שרשכף שלהם]]
איורים ישנים, כמו זה של [[ג'ון גולד, צוירו מעורות, והראו יסעורונים בתנוחות עמידה לא סבירות<ref name="Coward"></ref>]]
יסעורון קטן הוא עוף קטן, אורכו 14–18 ס"מ, מוטת כנפיו 36–39 ס"מ,<ref name="BWP"></ref> ומשקלו 20–38 גרם (28 גרם בממוצע).<ref name="debize"></ref> הוא בעל זנב מרובע וניצוי שחור פרט לשת לבן כשלג הנמשך לצידי בסיס הזנב ורצועה לבנה רחבה בתת-כנף. בניצוי חדש יכול להראות גם פס לבן צר בעל-כנף. הנוצות מקבלות גוון חום כהה ולא שחור כשהניצוי בלוי.<ref name="Mullarney"></ref>

לא ניכרים הבדלים ברורים בין הזוויגים, אם כי בתת-מין הים תיכוני, לפחות, ניתן לסווג את רוב הפרטים ביד באמצעות נוסחה הכוללת הכפלת אורך הכנף באורך רצועת השת הלבנה; הנקבות מעט גדולות יותר ויש להן שת לבן ארוך יותר מהזכרים.<ref name="baraja"></ref> לתת-מין הים תיכוני יש כנפיים ארוכות יותר ומקור כבד יותר בממוצע ממקבילו הצפון-אטלנטי, אך לא ניתן לקבוע את הזוויג ולא את תת-המין על ידי תצפית מרוחקת בים בלבד.<ref name="vand"></ref>

חילוף הנוצות מתמשך בכל היסעוראים, מכיוון שעליהם לשמור על יכולת תעופה. אוכלוסיות צפוניות מתחילות להחליף את הנוצות שלהן מאוחר יותא מאלה הדרומיות, מה שמשקף את ההתחלה המאוחרת של עונת הקינון שלהן. ציפורים במושבה וולשית החלו חילוף בתחילת אוגוסט, בעוד האוכלוסיות בצפון ספרד והאיים הבלאריים החלו בתחילת יולי ובאמצע יוני, בהתאמה. פרטים מקננים מבצעים חילוף מאוחר יותר מאשר אלו שלא מקננים.<ref name="moult"></ref>

פקעות ריח האף הגדולות של היסעורון מעניקות לו חוש ריח חד (בניגוד לרוב העופות),<ref name="Enticott196"></ref> וליסעורונים יש ארומה ייחודית שיכולה לסייע לחוקרים לאתר מושבות קינון.<ref name="bblamp"></ref> יסעורונים בודדים מזהים את ריח גופם ויכולים להשתמש בו כדי לאתר את הקינים שלהם בחושך.<ref name="deleon"></ref>

מעופם חלש למראה ודומה לזה של עטלף, עם רפרופים בשילוב גלישות קצרות. בעת אכילה, היסעורונים הקטנים תלויים באוויר בכנפיים מורמות ומתופפים על פני הים עם רגליהם, אך בניגוד ליסעורון וילסון, אינן נראים כאילו הם צועדים על המים. פרטים מתיישבים לעיתים על הים.<ref name="BWP" /> כמו יסעורים אחרים, היסעורון הקטן אינו יכול ללכת כראוי ביבשה, אלא מדשדש על השרשכף שלו;<ref name="Soper"></ref> ברגע שיש מספיק מקום, היסעורון מנפנף בכנפיו כדי לתמוך בעצמו על בהונותיו.<ref name="hume110"></ref>

=== הבחנה ממינים דומים ===
ניתן להבחין בין היסעורון הקטן למינים קרובים מהמערב הפלארקטי על ידי הפס הלבן על כנפיו ותעופתו המתנופפת הייחודית. בהשוואה ליסעורון האטלנטי, ליסעורון מדיירה, וליסעורון מונטיירו <small>(H. monteiroi)</small> שתואר לאחרונה, הוא גם קטן יותר, כהה יותר וקצר כנפיים, ויש לו זנב מרובע. ליסעורון וילסון חסר הפס בתת-כנף, ויש לו רגליים ארוכות כשכפות הרגליים בולטות מעבר לזנב בתעופה.<ref name="BWP" />

=== קולות ===
במעוף הראווה שלו, משמיע היסעורון קריאה המורכבת משמונה חזרות או יותר של צלילי "טר-צ'יק" מהירים המסתיימים בטריל (חילופי תווים מהירים). קריאות הסטקטו המפטפטות האלו משתנות מאוד בגובה הצליל, העוצמה, והאורך.<ref name="BWP" /> שני הזוויגים מבצעים את הקריאות, המשמשות לחיזור, לזיהוי ובמעוף הכלולות. המאפיינים הווקאליים משתנים גאוגרפית, כולל בין האוכלוסיות האטלנטיות והים-תיכוניות, ופרטים מזהים קריאות של פרטים אחרים מאזורי הקינון שלהם.<ref name="BWP" /><ref name="bretagnolle"></ref> הקריאות של תת-המין הים תיכוני ייחודיות. יש לו שני תווים ראשונים המתמזגים זה בזה, והאלמנט הסופי מוכפל לפעמים.<ref name="vand" /> היסעורון שקט לרוב בים, אבל לפעמים משמיע את הקריאה המפטפטת שלו.<ref name="BWP" /> השירה מגרגרת בסגנון "אררר-ר-ר-ר-ר..." מסתיימת ב-"צ'יקה" חד ומבוצעת במחילות הקינון על ידי הזכר בלבד;<ref name="bretagnolle" /> האורניתולוג הבריטי צ'ארלס אולדהם תיאר אותה שהיא נשמעת "כמו פיה חולה".<ref name="bbDavis1"></ref> קולות אחרים כוללים "וויק-וויק-וויק" מהיר, המבוצע לעיתים במעוף, וקולות אזעקה הדומים לקריאת הפטפוט.<ref name="BWP" /> האפרוחים משמיעים קריאת "פי-פי-פי" שורקת כשהם מואכלים, וגרסה מהירה יותר של קול זה משמשת בוגרים וצעירים כדי לאותת על מצוקה.<ref name="Cramp"></ref>

== תפוצה ובית גידול ==
טיבוע בצפון סקוטלנד]]
יסעורונים מקננים באזור המערב הפלארקטי רק באיים מול חופי האוקיינוס האטלנטי והים התיכון של אירופה.<ref name="BWP" /> המושבות הגדולות ביותר נמצאות באיי פארו (150,000–400,000 זוגות), בריטניה (20,000–150,000), אירלנד (50,000–100,000), ואיסלנד (50,000–100,000), עם אזורי קינון קטנים יותר ליד נורווגיה, מלטה, ספרד, האיים הקנריים, איטליה, צרפת ויוון.<ref name="iucn status 12 November 2021"></ref> מושבות הקינון הגדולות ביותר של התת-מין H. p. melitensis ממוקמות באיים פילפלה שבמלטה, בסיציליה ובאיים הבלאריים, עם אתרים קטנים יותר במקומות אחרים בים התיכון. תת-מין זה מקנן גם בצפון אפריקה; בוודאות בתוניסיה, כנראה באלג'יריה ואולי גם במרוקו.<ref name="debize" /> בשל הרגליו הליליים ובעיות הגישה לכמה מהאיים הקטנים שבהם הוא מקנן, התפוצה ידועה באופן חלקי בלבד. מושבה התגלתה רק בשנת 2009, בלמפדוזה.<ref name="bblamp" /> היסעורון תועד כנווד במספר מדינות אירופיות עד מזרחה לאוקראינה, באזור הגינאות שבמערב אפריקה, בטורקיה, ישראל, לבנון,<ref name="iucn status 12 November 2021" /> וארצות הברית. אף-על-פי שלא דווח על תצפיות בצפון אמריקה במשך יותר מ-30 שנה מאז הראשונה ב-1970, הפכו התצפיות במין זה לקבועות בכל שנה פחות או יותר במספרים קטנים מאז 2003.<ref name="howell"></ref>

היסעורון מקנן באיים חשופים ולרוב לא מיושבים, שבהם הוא מבקר רק בלילה. אחרת הוא נצפה בעומק הים הרחק מאזור החוף, אך לא מעל מעמקי האוקיינוס. בעונת הקינון הוא נמצא בעיקר בין אזורתרמיות 10–25°C ביולי.<ref name="BWP" /> באירופה, הוא נצפה רק לעיתים נדירות מהיבשה; למעט בסופות סתיו.<ref name="Blomdahl"></ref>

היסעורון נודד, מבלה את החורף בעיקר במים קרירים מול חופי דרום אפריקה ונמיביה, מדרום לקו הרוחב 38°S ומזרחה לקוואזולו-נטאל.<ref name="BWP" /><ref name="SASOL"></ref> כמה פרטים שוהים מצפון לקו המשווה במים הסמוכים למאוריטניה ולריו דה אורו, ומעטים נשארים ליד איי הקינון, במיוחד בים התיכון. הוא משוטט בים באופן כמעט בלעדי מחוץ לעונת הקינון,<ref name="BWP" /><ref name="hbwonlinehydrobates"></ref> אם כי הוא מתועד כנראה באופן קבוע מהיבשה במערב אפריקה.<ref name="Barlow"></ref> פרטים צעירים לא חוזרים למושבות הקינון עד שנתם השנייה או השלישית. היסעורונים עוזבים דרומה מאיי הקינון בין ספטמבר לנובמבר לרוב, ומגיעים למערב אפריקה עד אמצע נובמבר ולדרום האוקיינוס האטלנטי עד סוף השנה. הנדידה חזרה מתחילה באפריל, כאשר תיעודים מאוחרים מהאזורים הטרופיים ומדרום יותר מייצגים כנראה פרטים תת-בוגרים שלא יתרבו באותה שנה.<ref name="BWP" />

=== תפוצה בישראל ===
על-אף תפוצתו בים התיכון, התצפיות במין זה בישראל ספורות בלבד. ייתכן כי הוא מצוי יותר בעומק הים, ועריכת תצפיות מלוות בפיזור צ'אם (פתיון דגים) עשויות לגלות כי הוא נפוץ יותר מכפי שנחשב.<ref></ref>
{| class="wikitable"
|+תצפיות ביסעורון קטן בישראל<ref></ref>
!תאריך
!מיקום
!הערות
|-
|28.06.1982
|מעגן מיכאל
|
|-
|28.01.1984
|חוף יפו
|
|-
|15.12.1984
|חוף יפו
|
|-
|03.11.1986
|חוף הכרמל
|כ-5 ק"מ לעומק הים
|-
|02.02.1982
|חוף יפו
|
|-
|24.10.2016
|מפרץ חיפה
|כ-10 ר"מ מהחוף, 2 פרטים
|-
|09.07.2023
|מפרץ אילת<ref></ref>
|התצפית היחידה בים האדום
|-
|27.01.2024
|חוף יפו
|
|}

== התנהגות ==
ביצת יסעורון קטן, אוסף מוזיאון טולוז]]
=== רבייה ===
היסעורון מגיע לבגרות מינית בגילאי 4–5 שנים, כאשר התת-מין הים תיכוני מתרבה בדרך כלל שנה מוקדם יותר מהתת-מין האטלנטי. הקינון מתרחש במושבות ומתחיל בדרך כלל בסוף מאי או יוני.<ref name="bblamp" /><ref name="hbwonlinehydrobates" /> לזוגות יש מעוף ראווה לילי חוזר בו הזכר רודף אחרי הנקבה, כשהמרדף מלווה בקריאות טיסה. כמה פרטים תת-בוגרים עשויים להיאסף ולאכלס מחילה בו-זמנית, לפני הקינון בשנה העוקבת.<ref name="BWP" />

היסעורונים מקננים בדרך כלל בנקיקים בין או מתחת לסלעים, או מתחפרים באדמה.<ref name="BWP" /> כשהם יוצרים מנהרות משלהם, הם מפוררים את האדמה עם מקוריהם ובועטים החוצה את השאריות ברגליהם. היסעורונים מקננים באופן פחות נפוץ בקירות, מתחת למבנים או במחילות ארנבת. לפעמים נעשה שימוש במחילות לא מאוכלסות או תפוסות של תוכי ים אטלנטי ויסעור אטלנטי, וזוג העופות עשוי לחלוק כניסה משותפת עם אותן עופות ים, ארנבות או זוגות ממינים אחרים. במקרים בהם דיירים אחרים נוכחים, העופות חופרים מאורה צדדית או משתמשים במנהרה קיימת עם גג נמוך, שהעופות או הארנבים הגדולים יותר לא יכולים להיכנס אליה בקלות. אף-על-פי כן, תוכי ים ויסעורים מגיעים לפעמים לקינים ומשמידים אותם, ובוגרים עלולים להיהרג על-ידי שכניהם הגדולים יותר.<ref name="bbDavis1" /> צינורות קינון מפלסטיק מעשה ידי אדם מתאכלסים בקלות ועשויים לספק הגנה טובה יותר מפני טורפים.<ref name="debize" /><ref name="bolton"></ref> היסעורונים בדרך כלל מזדווגים לכל החיים ומשתמשים באותו חור מדי שנה.<ref name="bbDavis1" />

גודל מנהרת הקן נע בין 10–300 ס"מ באורך ו-5–8 ס"מ ברוחב, עם כניסה מעט יותר צרה. חלל הקן בדרך כלל אינו מרופד, אם כי זוגות עשויים להביא מעט דשא, שרכים, או אצות. למרות שבדרך-כלל היסעורונים אינם טריטוריאליים בעת הקינון, הזוג יגן על חלל הקן עצמו לאחר הטלת הביצים.<ref name="BWP" />

התטולה מכילה ביצה בודדת, בדרך כלל בצבע לבן צחור, לפעמים עם כמה כתמים חומים-אדמדמים שנעלמים במהרה.<ref name="BWP" /> גודל הביצה בממוצע הוא 21 על 28 מ"מ, והיא שוקלת 6.8 גרם, מתוכם 6% מהקליפה.<ref name="bto"></ref> אם ביצה אובדת מספיק מוקדם במהלך מחזור הקינון, ביצה נוספת תוטל במקרים נדירים; דבר חריג עבור יסעוראים.<ref name="ming"></ref> הדגירה על הביצים מתבצעת על ידי שני ההורים במשך 38–50ימים, כאשר התקופות הארוכות יותר נובעות בשל מצבים בהם הביצים התקררו עקב היעדרות של ההורים.<ref name="BWP" /> בוגר אחד דוגר על הביצה בדרך-כלל במשך שלושה ימים בכל פעם בעוד בן-זוגו ניזון בים.<ref name="bbDavis1" /> הגוזלים בוקעים מכוסים בפלומה בצבע אפור-כסף, והם מוזנים על ידי שני ההורים עם תכולת הקיבה השמנונית הממוחזרת שלהם.<ref name="Coward" /><ref name="hbwonlinehydrobates" /><ref name="bto" /> הבוגרים בדרך כלל לא נשארים עם האפרוח אחרי השבוע הראשון, ומבקרים רק כדי להביא אוכל.<ref name="bbDavis2"></ref> אחרי 50ימים בערך, האפרוחים מוזנים באופן פחות קבוע, לעיתים עם פערים של מספר ימים, וההורים עשויים להפסיק לבקר לחלוטין זמן קצר לפני שהגוזל עוזב את הקן.<ref name="bbDavis2" /> הגוזלים פורחים בערך 56–86ימים לאחר הבקיעה,<ref name="BWP" /> ולא מקבלים תמיכה הורית לאחר עזיבת מחילת הקן.<ref name="hume94"></ref>

יסעוראים בעלי תטולות קטנות יותר ומשכי דגירה ופריחה ארוכים ומשתנים הרבה יותר מאשר לציפורי שיר עם ביצים בגודל דומה, ומזכירים סיסיים במאפייני התפתחות אלה. ליסעוראים ולסיסיים יש בדרך-כלל אתרי קינון בטוחים יותר, אך מקורות המזון שלהם אינם אמינים, בעוד שציפורי שיר פגיעות יותר בקן, אך בדרך-כלל בעלות מקורות מזון שופעים יותר.<ref name="lacklack"></ref><ref name="Boersma"></ref> במקרה הספציפי של היסעורון, טמפרטורת הגוף שלו אולי נמוכה ב-3מעלות צלזיוס יותר מאצל ציפורים קטנות אחרות, דבר שעשוי לתרום גם הוא לדגירה הממושכת.<ref name="hume94" />

שיעור התמותה השנתית של היסעורון הבוגר הוא 12–13 אחוזים,<ref name="hbwonlinehydrobates" /> ותוחלת החיים הטיפוסית היא 11שנים. שיאי אריכות ימים שנקבעו מטיבוע ציפורים כוללים פרט בן 31שנים, 11 חודשים ו-9 ימים,<ref name="bto" /> ואחד נוסף בן יותר מ-33שנים.<ref name="euring"></ref>
=== תזונה ===
Velella}} היא [[מדוזה קטנה הנאכלת על ידי יסעורונים<ref name="Elbee"></ref>]]
היסעורון הקטן עף לרוב עד גובה של כ-10 מטרים מעל פני המים, ובדרך כלל ניזון על ידי איסוף פריטים מהים כשהם מתופפים ברגליהם על פני השטח של הים.<ref name="BWP" /> פרטים נצפו צוללים אחר מזון לעומק של לא יותר מחצי מטר;<ref name="bblflood"></ref><ref name="griffiths"></ref> ונטען, באמצעות מדידות עקיפות, כי תת-המין הים תיכוני מגיע לעומקים של עד 5 מטרים.<ref name="albores"></ref> היסעורון עשוי לשוטט למרחק של עד 200 ק"מ במהלך יומיים או שלושה בחיפוש אחר מזון.<ref name="parkin"></ref> על אף שהיסעורון ניזון בדרך כלל במהלך היום, בעונת הקינון העופות יאכלו לרוב בלילה קרוב לחוף.<ref name="Elbee" /><ref name="poot"></ref>

הטרף הטיפוסי מורכב מאורגניזמים המלוקטים מפני השטח כמו דגים קטנים, דיונונים, סרטנים ומדוזות. היסעורון יאכל גם פסולת ומזון שמן, המאותרים לעיתים קרובות לפי ריח, ויעקוב אחר ספינות.<ref name="BWP" /><ref name="humerspb"></ref> באוקיינוס האטלנטי, יותר ממחצית פריטי המזון הם זואופלנקטון והדגים הנלכדים כוללים מליח<nowiki/>ים קטנים וסלתניות; פגרי לווייתנים מנוצלים כמקור מזון היכן שמתאפשר. במהלך העיכול, הפלנקטון הופך במהירות לנוזל כתום שמנוני המקבל את צבעו בשל קרוטנואידים. לפריטי מזון גדולים יותר לוקח יותר זמן להתעכל.<ref name="Elbee" /> השמן, העשיר בוויטמין A, מיוצר על ידי בלוטה גדולה בקיבה.<ref name="Karleskint"></ref> תזונת התת-מין הים תיכוני מורכבת בעיקר מדגים, במיוחד צלופחוליים. יסעורונים מלקטים גם חסילוני אופוסום מהים הקרוב למושבת הקינון.<ref name="debize" /> חוות של טונה כחולת-סנפיר מנוצלות באי המלטזי פילפלה; יסעורונים מהמושבה המקומית הגדולה ניזונים מהמזון הניתן לטונה החקלאית, תערובת של דגים, דיונונים וסרטנים שמייצרת כתם שמן לא מבוטל.<ref name="borg"></ref> היסעורונים אוכלים מספר קטן של חרקים הנתפס ליד מושבות הקינון, וחומר צמחי, כולל זרעי פרחים וחומעה, נמצא בתוכן קיבה שלהם.<ref name="Coward" /><ref name="Elbee" /> מחקר על יסעורון אטלנטי, שצורך פריטי מזון דומים, הראה כי היסעורונים גזרו חתיכות מעלי צמחים בזמן מעופם, אך לא ניתן היה לאשר שזה היה במטרה ללכוד חרקים.<ref name="BBainslie"></ref> בלוטות האף מסירות עודפי מלח ממי הים הנצרכים על ידי היסעורון כתמיסה מרוכזת המופרשת דרך הנחיריים.<ref name="Karleskint" />

ניתן למשוך יסעורונים לסירות עם "צ'אם", תערובת מצחינה המכילה בדרך כלל ראשי דגים, עצמות ושיירים, בתוספת שמן דגים ופופקורן המסייע בציפה. ים ריק לכאורה יתמלא במהרה במאות עופות הנמשכים לריח. המשיכה לריח הדגים מוגברת לפעמים על ידי הוספת דימתיל סולפיד (DMS), כימיקל המיוצר באופן טבעי גם על ידי כמה אורגניזמים פלנקטוניים, אם כי יש ספקות לגבי הבטיחות של חומר מסרטן אפשרי זה.<ref name="bblflood" /><ref name="bbfloodbw"></ref>

== טורפים וטפילים ==
[[בז חופים הוא טורף מקומי בחלק מאיי הים התיכון]]
בוגרים וצעירים פגיעים לטריפה במושבות הקינון, כשההגנה היחידה שלהם היא לירוק שמן.<ref name="iucn status 12 November 2021" /><ref name="Coward" /> יסעורונים אינם יכולים לקנן באיים אליהם חדרו חולדות, וחתולי פרא הורגים לעיתים קרובות את העופות האלו בפולה שבאיי שטלנד.<ref name="cats"></ref> החורפן האמריקאי, מין לא טבעי באירופה, בעל יכולת שחייה טובה, ויכול לחדור לאיים עד 2 ק"מ מהיבשת.<ref name="ratcliffe"></ref> טורפים טבעיים של יסעורונים ועופות ים אחרים כוללים חמסנים ושחפים גדולים. השחף צהוב-הרגל מהווה בעיה מיוחדת בים התיכון, ומוערך כי חמסנים גדולים הורגים 7,500 יסעורונים בשנה בסנט קילדה, מספר שאינו בר-קיימא לאוכלוסייה.<ref name="debize" /><ref name="parkin" /> כמה שחפים ימיים באיי האוקיינוס האטלנטי מתמחים בטריפת אפרוחי עופות ים בלילה,<ref name="bbDavis2" /> ובזים נודדים צדים פרטים בוגרים בים.<ref name="Soper" /> טורפים מקומיים כוללים בז חופים באיי קולומברטס ואת התנשמת הלבנה באיים הבלאריים; כמה תנשמות מסוגלות לחסל מושבה.<ref name="debize" /> גם כוס החורבות טורף בוגרים וצעירים באזורים בהם הוא מצוי.<ref name="bbDavis2"/>

קרדיות נוצות משני מינים לפחות נמצאו על יסעורונים, כאשר Halipeurus pelagicus קיימת בצפיפות גבוהה בהרבה מזו של Philoceanus robertsi.<ref name="louse"></ref> מין הפרעוש Xenopsylla gratiosa ואקרית העוף האדומה מופיעים גם הם בדרך כלל, וגם קרציות במספרים נמוכים יותר. טפילים מוצצי דם אלו מאטים את קצב הגדילה של הגוזלים ועלולים להשפיע על קצב ההישרדות שלהם.<ref name="merinoetal"></ref>

נראה כי יסעורונים נקיים ברובם מטפילי דם, גם כשהם נמצאים בקרבת מינים נשאים כמו שחף צהוב-רגל.<ref name="merino"></ref><ref name="quill"></ref> הוצע כי למיני עופות ים בעלי תקופות דגירה ארוכות וחיים ארוכים יש מערכת חיסונית מפותחת המונעת טפילות דם רצינית.<ref name="espartza"></ref>

== סטטוס ==
האוכלוסייה האירופית של היסעורון נאמדה ב-430,000–510,000 זוגות מתרבים או 1,290,000–1,530,000 פרטים, ומהווה 95% מהמספר הכולל בעולם.<ref name="hbwfam" /> אומדן האוכלוסייה כולל בין 11,000 ל-16,000 זוגות מתרבים של תת-המין הים תיכוני.<ref name="debize" /> קשה מאוד לקבוע במדויק את אוכלוסיות היסעורונים. השיטה העיקרית בה נעשה שימוש היא האזנה לתגובות לקריאות מוקלטות המושמעות בכניסות למחילה, אך צילומי אינפרא אדום עשויים להיות גם הם אופציה.<ref></ref>

למרות שאוכלוסיית המין הזה נראית כעת בירידה, הירידה אינה מהירה או חדה מספיק כדי להעלות את מצב השימור לסף פגיעות. בהתחשב במספרי האוכלוסייה הגבוהים שלו, יסעורון זה מסווג על ידי האיגוד הבינלאומי לשימור הטבע ברמת "ללא חשש". ייתכן שהירידה הנתפסת נובעת מטריפה מוגברת של שחפים, חמסנים ויונקים שחדרו לאיים.<ref name="iucn status 12 November 2021" /> הדברת חולדות מגינה על מושבות עופות ים ועשויה לאפשר אכלוס מחדש של איים שנוקו ממכרסמים.<ref name="ratcliffe" /> טריפת יסעורונים המקננים במערות באיים הבלאריים על ידי שחפים צהובי-רגל מוגבלת למעט שחפים בודדים המתמחים בטרף זה;<ref name="oro"></ref> משמעות הדבר היא שניתן לשלוט בבעיות על ידי חילוץ סלקטיבי ואספקת קופסאות קינון מפלסטיק.<ref name="yesou"></ref>

מכיוון שהוא ניזון בתעופה, היסעורון מושפע פחות מזיהום נפט מאשר עופות ים אחרים, וייתכן שהוא יוכל להשתמש בחוש הריח הטוב שלו כדי להימנע מכתמי נפט, אם כי לשפך גדול ליד מושבת קינון עלולה להיות השלכות חמורות.<ref name="hbwfam" />

== בתרבות ==
"אמא קארי והתרנגולות שלה". ליטוגרפיה מאת JG Keulemans, 1877
הווארד פייל, 1902]]
החיבור שלו לסערות הפך את היסעורון לעוף מבשר רעות ליורדי ים; האמינו כי הוא מנבא או אף גורם למזג אוויר גרוע.<ref name="Albatross"></ref> הסבר פרוזאי יותר להופעתם במזג אוויר סוער הוא שכמו רוב עופות האוקיינוסים, הם מסתמכים על הרוחות שיתמכו בהם במעופם ופשוט יושבים על פני הים כשהן נרגעות.<ref name="Fisher"></ref> לעיתים האמינו שהיסעורונים הם נשמותיהם של מלחים שנספו,<ref name="Cocker"></ref> והריגת יסעורון נחשבה כמביאה מזל רע.<ref name="Albatross" /><ref name="Cocker" /> המוניטין של היסעורון הוביל לכינויו מכשפה (באנגלית),<ref name="lockwood115" /> אם כי השם העממי הנפוץ ביותר היה "התרנגולת של אמא קארי "; שם המשמש בנוסף לכלל מיני היסעורונים בבריטניה ובצפון אמריקה משנת 1767 לפחות.<ref name="OED"></ref> מאמינים כי מדובר בהשחתה לשונית של מאטר קארה (אמא יקרה, מארי הבתולה), התייחסות לאמא קארי העל-טבעית, או שינוי מוקדם באמונות תפלות של תרנגולת של אמא מרי כדי להפחית את עוצמתו של השם הדתי.<ref name="Cocker" /> הדמות של אמא קארי מופיעה מספר פעמים בספרות; בשיר של סיסלי פוקס סמית' "אמא קארי", היא קוראת למלחים זקנים לחזור לים,<ref name="FoxSmith"></ref> אך בשירו של ג'ון מייספילד באותו השם היא נתפסת כמטביעת ספינות.<ref name="Masefield"></ref> היא מופיעה כפיה בסרט "ילדי המים" של צ'ארלס קינגסלי ומתוארת באחד האיורים של ג'סי וילקוקס סמית לספר.<ref name="Kingsley"></ref>

השיוך של היסעורון למזג אוויר סוער הוביל לשימוש בו כמטאפורה לדעות מהפכניות,<ref name="ziolkowski111"></ref> האפיתט "stormy petrel" (יסעורון באנגלית) מייושם על-ידי מחברים שונים בהקשר של דמויות שונות; כמו הטריבון הרומאי פובליוס קלודיוס פולכר,<ref name="Frost1909"></ref> שר פרסביטריאני בקרוליינות המוקדמות,<ref name="Lynah1934"></ref> מושל אפגניסטן,<ref name="Grey1929"></ref> או פוליטיקאי בארקנסו.<ref name="Jacobson1925"></ref> שיר משנת 1901 מאת הסופר הרוסי מקסים גורקי נקרא באנגלית "השיר של היסעורון", אם כי זה אולי תרגום לא מדויק לחלוטין של הכותרת הרוסית "Песня о Буревестнике", כי "Буревестник" (השם של היסעורון ברוסית) מתורגם למונח הכללי באנגלית "עוף סערה". השיר נקרא "המנון הקרב של המהפכה", וזיכה את גורקי בכינוי "יסעורון המהפכה".<ref name="miro"></ref>

קבוצות אנרכיסטיות מהפכניות שונות אימצו את שם היסעורון, בין אם כמזהה קבוצה, כמו במלחמת האזרחים בספרד,<ref name="Christie"></ref> או עבור פרסומיהן. The Stormy Petrel (Burevestnik) היה הכותרת של כתב העת של הפדרציה הקומוניסטית האנרכיסטית ברוסיה בסביבות הזמן של מהפכת 1905,<ref name="Yaroslansky"></ref> והוא עדיין חותם של הקבוצה הלונדונית של הפדרציה האנרכיסטית .<ref name="afed"></ref> לכבוד גורקי ופועלו, השם בורבסטניק הוענק למגוון מוסדות, מקומות ומוצרים בברית המועצות.<ref name="ziolkowski111" />

== קישורים חיצוניים ==

* 

* [https://ebird.org/species/bripet תצפיות, קטעי וידאו, תמונות וקולות של יסעורון קטן], באתר eBird
* [https://xeno-canto.org/species/Oceanodroma-castro הקלטות אודיו של יסעורון קטן], באתר xeno-canto

==ביאורים==

== הערות שוליים ==

קטגוריה:טקסונים שתוארו בידי קארולוס ליניאוס
קטגוריה:איסלנד: עופות
קטגוריה:יסעורוניים
קטגוריה:ארץ ישראל: יסעוראים
קטגוריה:בעלי חיים שתוארו ב-1758